《庄居述怀二绝 其二》
元代·舒远

春山青泼雨初收，人倚衡门独自愁。路上相逢遍荆棘，酸风吹袂泪交流。

作者简介：远字仲修，号北庄，頔之弟也。尝与弟士谦随道原舆亲避寇岩谷，被掳执，道原正色叱贼，言甚厉，欲杀害之。弟兄执手争死，贼众皆感泣，俱释以全。道原《为苗民所苦歌》，即纪其实也。所著曰《北庄遗稿》。